Martin Lidegaard (RV), 2006-11-24:
Først og fremmest tillykke til fru Pia Kristensen, fordi Dansk Folkeparti endnu en gang har halet så mange penge hjem til pensionisterne, og egentlig allermest tillykke, fordi det er lykkedes Dansk Folkeparti at få samtlige partier her i salen til at støtte ældrechecken, bortset fra Det Radikale Venstre.
Enhedslisten, SF, Socialdemokraterne – alle støtter ældrechecken.
Det er jo en fantastisk politisk sejr.
Jeg må bare sige, at jeg er så trist over, at det hvert år er de ældre, Dansk Folkeparti går efter.
Nu er vi oppe på 3-4 mia. kr., man har givet de ældre.
Ville det ikke være fantastisk, hvis Dansk Folkeparti bare ét år – bare ét år – f.eks. ville tilgodese de socialt udsatte børn, ville tilgodese landets daginstitutioner, ville tilgodese nogle lidt andre målgrupper?
De ældre har jo fået masser af penge.
Det fortvivlende er jo, at det er de forkerte ældre, der får de penge her.
Hvis M023S15441643KAJE.FM Page 1572
Wednesday, February 7, 2007 12:50 PM
bare det var sådan, at de gik til de svageste ældre, så kunne jeg til nød forstå det.
Det Radikale Venstre er imod ældrechecken, det har vi været fra den dag, den blev indført, det agter vi at fortsætte med at være, og derfor stemmer vi også imod det her lovforslag.
Vi er ikke imod, fordi vi ikke under de ældre i Danmark en bedre tilværelse.
Tværtimod, vi er imod, fordi vi under dem en betydelig bedre tilværelse, end det her lovforslag giver dem.
Sagen er nemlig, at hvis vi i stedet for brugte de penge, vi i dag bruger på ældrechecken – og i øvrigt på alle mulige andre frynsegoder, vi giver folk, alene fordi de bliver ældre, f.eks. ejendomsværdibeskatningen, hvor der gælder særlige regler for ældre – på at lette tilværelsen for de ældre, der ikke har særlig meget at gøre godt med, nemlig de ældre, der kun får folkepensionens grundydelse; hvis vi sagde, at det tillæg, som de får i dag, simpelt hen skal være større, fordi de ældre typisk ikke har fast ejendom eller arbejdsmarkedspensioner eller noget, som kan hjælpe dem i deres tilværelse, så ville Det Radikale Venstre være med, for så ville man lave noget for de ældre, der har brug for det.
Sagen er jo, at ældre i dag er lige så forskellige, som unge er, som børn er, som voksne er.
M023S15441643KAJE.FM
Page 1577
Wednesday, February 7, 2007 12:50 PM man bliver 65 år?
Hvorfor er det ikke rimeligt, at man siger: De ældre, som sidder i millionboliger i dag og har masser af penge, skal bidrage til den her fest, de skal ikke have mere, end de allerede har i forvejen?
Det er jo en helt, helt forkert tankegang.
Jeg tror, de ældre i dag er meget mere optaget af at hjælpe dem i deres generation, der er svagest, og af at få en bedre hjemmehjælp og en bedre pleje, og at deres børnebørn i øvrigt har en ordentlig daginstitution.
Det tror jeg er det, der optager de ældre.
De vil gerne opfattes forskelligt, ligesom vi andre er forskellige, og det vil vi gerne gøre.
Så vi vil gerne tage alle de penge, man nu vil pumpe i den her fuldstændig nytteløse check og målrette dem til de svageste ældre, målrette hjemmeplejen, målrette en bedre service til de ældre.
Vi har regnet på det i Det Radikale Venstre, og det er jo tydeligt finanslov for finanslov, at ud over det, som vi andre, havde jeg nær sagt, kan få forhandlet igennem i satspuljen, er det, som Dansk Folkeparti får forhandlet igennem i finanslovene, jo stort set kun til de ældre.
Jeg må sige, at man så har fået forhandlet den her takstlettelse igennem til forældrene, som ingen vil have, hverken børn eller forældre – og det er jo heller ikke Dansk Folkepartis påfund, så vidt jeg har forstået.
Jeg ved godt, at Dansk Folkeparti også stemmer for de ting på børneområdet, som vi andre har forhandlet igennem, eller som kommer.
Når jeg går lidt på Dansk Folkepartis ordfører i dag, er det, fordi jeg tænker: Nu har de været de ældres ordførere i 5 år, og det er fint.
Det er jo en politisk prioritering, det er fair.
Men jeg synes altså bare, at det skriger til himlen, at børneområdet trænger.
Nu er det jo altså Dansk Folkeparti, der udgør det parlamentariske grundlag for regeringen, og desværre ikke Det Radikale Venstre, og derfor er det Dansk Folkeparti, der kan gøre en forskel, og det forpligter.
Det forpligter over for børnene og deres forældre, og det synes jeg desværre er beskæmmende.
Men af angst for vælgerne stemmer man for det, selv om man står her gang på gang og siger, at indholdet af det kan man egentlig ikke støtte.
Så har man forskellige undskyldninger: Det er jo en forbedring i en eller anden forstand, og vi ville jo også gerne, og jeg ved ikke hvad.
Nu skal vi høre SF og Enhedslisten om lidt, men i bund og grund er de jo enige med Det Radikale Venstre i, at det ikke er den rigtige prioritering, og hvis man endelig vil give de ældre, så er det ikke engang det rigtige lovforslag.
Jeg synes ærlig talt, man skulle oppe sig, sådan at vi, når vi engang får et andet flertal, kan bruge de penge meget, meget bedre end til denne fuldstændig nytteløse check.